നാലുമണിക്കാറ്റില് കൂടുതല് സൗകര്യം കോട്ടയം : മണര്കാട് ഗ്രാമപഞ്ചായത്തില് മണര്കാട് ഏറ്റുമാനൂര് ബൈപ്പാസിലെ വഴിയോര വിശ്രമ കേന്ദ്രമായ നാലുമണിക്കാറ്റില് വിനോദസഞ്ചാര വകുപ്പിന്റെ നേതൃത്വത്തില് കൂടുതല് സൗകര്യങ്ങളൊരുക്കി. രണ്ടു ടോയ് ലെറ്റുകളുള്ള അമിനിറ്റി സെന്ററിന്റെ നിര്മാണം പൂര്ത്തിയായി. ടോയ് ലെറ്റുകളില് ഒന്ന് ഭിന്നശേഷി സൗഹൃദമാണ്. 238 ചതുരശ്ര അടിയാണ് അമിനിറ്റി സെന്ററിന്റെ വിസ്തീര്ണ്ണം. പ്രദേശത്തെ ജൈവമാലിന്യസംസ്ക്കരണത്തിന് രണ്ട് ക്യുബിക് മീറ്റര് സംഭരണ ശേഷിയുള്ള ബയോഗ്യാസ് പ്ലാന്റ്, ശുദ്ധജലലഭ്യതയ്ക്ക് കിണര് എന്നിവയും നിര്മിച്ചിട്ടുണ്ട്. ഇരിപ്പിടങ്ങള് സൗന്ദര്യവത്ക്കരിച്ചു. വൈദ്യുതി കണക്ഷന് കൂടി ലഭിക്കുന്നതോടെ അമിനിറ്റി സെന്റര് പൊതുജനങ്ങള്ക്കായി തുറന്നു കൊടുക്കും.